JohanHeinsen/ENO huggingface dataset:
Aarhuus Stifts-Tidende, 1840-10-10
Ved hiin Fest, som paa Kjøbenhavns Skydebane, var foranstaltet til Ære for en af Hovedstadens meest udmærkede Borgere, Etatsraad Hvidt, udbragte Borgerrepræsentanten Algreen-Ussing en Toast for Kjøbenhavns Borgere, som han indledte med en særdeles energisk Tale, hvori bl. A. forekom følgende Yttringer: Kongen veed, saagodt som Nogen, at hans Hovedstad, er ham huld og tro; at dens Borgere udgjøre Thronens fasteste Støtte; at de aldrig ville beplette deres adelige Skjold – thi det skal Kjøbenhavns Borgere ihukomme, og ihukomme med Stolthed, den Mindste med den Største, at han er en født Adelsmand, bleven det ved hans Forfædres Fortjenester af Fædrelandet. Hvorlidet det end i sig kan have at betyde, da var dog noget Stort og Ophøiet deri, da Frederik den Tredie paa eengang, ved eet Ridderslag, ophøiede det gandske Kjøbenhavn i Adelstanden, forordnede, at denne hans Residentsstad skulde være og blive og annammes for en frie Rigens Stand, og at dens Borgere, der sig imod Kongen og det Kongelige Huus saa troe og lydige, og imod Fjenden saa modige og tappre havde beteet, som det den nu levende Verden noksom er bekjendt og vitterligt, skulde, til deres evige Berømmelse, saalænge Verden staaer, for dem, deres Børn og Efterkommere nyde lige Adgang med Adelen til Officia og Honores. Og vel have de fortjent dette Adelsbrev, thi ikke Adelen, men Kjøbenhavns Borgere vare det, som havde reddet Landet ud af Fjendens Vold, ikke Adelen, men Kjøbenhavns Borgere var det, som med deres Liv og Blod havde forsvaret Hovedstaden, og paa Volde og Fæstningsværker dannet en levende Tjørnehække om den Rede, hvori Kongen vilde leve eller døe. Den Adel, det Mod, det Fædrenelandssind, den Troskab og Kjerlighed til Kongen og Kongehuset, som dengang besjællede Kjøbenhavns Borgere, er endnu stedse lige levende hos dem, endnu ere de til enhver Tid rede at offre Liv og Blod for deres Konge, og aldrig ville de Øresnoge finde Indgang i Hans Majestæts Kongelige Sjæl, som maatte udhvisle nogen anden Mening om Kjøbenhavns brave Borgerskab."
Aarhuus Stifts-Tidende, 1840-10-10
Deres Majestæters Hjemkomst til Sin Residentsstad har ret været en Glædesfest for Kjøbenhavnerne.
Aarhuus Stifts-Tidende, 1840-10-10
Paa Amalienborgspladsen havde man sjunget Nationalsangen, der ogsaa senere var bleven afsjunget af talrige Folkemasser som droge igjennem Byens Hovedgader. Kongen var traadt ud paa Balkonen i den nederste Etage og havde takket "Sine trofaste Kjøbenhavnere." Majestæterne vare trukne af Folket gjennem Gaderne under idelige Hurraraab og Sange.
Aarhuus Stifts-Tidende, 1840-10-10
Af Mag. Lindbergs intenderede Modtagelse og Fakkeltog blev der (ifølge Aalb. Avis) intet af, idet Politiet, formodentlig efter Hs. Majestæts Tilskyndelse, havde ladet ham betyde, at det vilde være Hs. M. mindre behageligt om det fandt Sted. Dog fandt endeel af Magisterens Tilhængere, der anførtes af den fra Poul de Kocks Oversættelser og af andre Meriter bekiendte Høst-Sørensen, Leilighed til at afsynge en Sang paa Steentrappen op til Frederiksberg Slot. Hvis et Rygte siger sandt (hedder det i samme Avis), da vil Magister Lindberg reise over til Jylland for om muligt der at kunne virke i samme Retning som i Sielland, nemlig ved at modarbeide Skattebevillingspetitioner, osv.
Aarhuus Stifts-Tidende, 1840-10-10
Gjendøberen Mønster har nylig ogsaa gjæstet Aalborg og skal ved Liimfjordens Vand have indlemmet 6 Personer, 4 af Aalborg og 2 af Sundby, i sin Menighed. Man fortæller, at han ved Ankomsten fra Skibet blev modtagen med Kys og Embras sement af en ung Kone, en Scene, der hos mindre hellige Folk skal have vakt nogen Opsigt. Giendøberen er nu reist sønderpaa for at fortsætte sine formeentlige Apostel-Gierninger. (S. Bl.)
Aarhuus Stifts-Tidende, 1840-10-10
Da jeg af statsretlige Grunde har maattet give Slip paa Friheden og indskrænke mig noget i min hidtil førende Titular, saa skriver jeg herefterdags ikke meere som Frimurer, men som slet og ret kongelig Murer. Man har Synd af det om man vil gaae mig nærmere, formedelst det er den yderste Jndskrænkning jeg ret vel kan taale. Jkke destomindre skal mine Evner af største Mulighed blive henvendt paa Offentligheden, hvortil jeg ærbødigst med det snareste skal have mig anbefalet. Ærbødigst Anders Nøthen, kongelig Murer.
Aarhuus Stifts-Tidende, 1840-10-10
Bekjendtgjørelser. J Morgen den 11te October finder Folkefesten til Erindring om Niels Ebbesen Sted paa Nørreriis. Det bemærkes, at Musikcorpset vil musicere fra Kl. 1 til Kl. 4, saa at de, som maatte ønske at vende tilbage til Aarhuus, for at besøge Theatret, ogsaa ville være istand til at overvære Forestillingen om Aftenen. Committeen.
Aarhuus Stifts-Tidende, 1840-10-10
Theatret i Aarhuus. Søndagen den 11te October opføres: Preciosa. Lyrisk Drama i 4 Acter af Wolff, med Musik af C. M. Weber. Oversat af C. J. Boye.
Aarhuus Stifts-Tidende, 1840-10-10
Jfølge Bestemmelse paa Skiftet efter afgangne Gaardmand Bertel Pedersen og ligeledes afdøde Hustrue, bliver Boets Gaard Slageberggaard, paa Alminde Mark, i Brusch Herred, i Egnen imellem Colding og Weile, bortsolgt ved en eneste Auction, der holdes i selve Gaarden Fredagen den 6te November næstkommende, om Formiddagen Kl. 9. Eiendommen, der staaer for Hartkorn Ager og Eng 4 Tdr. 2 Skpr. 2 Fdkr. 1/5 Alb., kan tillige med den til samme indavlede Sæd strax tiltrædes af Kjøberen. Af Kjøbesummen betales 1/2 Deel i Juni Termin 1841 og 1/2 Deel i December Termin samme Aar, hvorimod Resten kan forblive indestaaende i Eiendommen. Naar Gaarden er solgt, bliver saavel samme Dag som den næstpaafølgende Dag Ind= og Udboe samt Besætning forauctioneret. Herredscontoiret i Colding, den 7de October 1840. Drendal.
Aarhuus Stifts-Tidende, 1840-10-10
Gaard-Auction. Ifølge tagen Bestemmelse ved en Skiftesamling i Stervboet efter Gaardmand Rask Andersens afdøde Hustrue Anne Marie Andersdatter af Østervedsted, bliver den Stervboet tilhørende Gaard i bemeldte Østervedsted Bye, Frue Sogn, Riberhuus Birk med Jorder til Hartkorn 10 Tdr. 5 Skpr. 3 Fdkr., samt den indavlede Sæd, stillet til offentlig Auction, som afholdes i selve Gaarden Mandagen den 9de November næstkommende, om Formiddagen Kl. 10, og vil Eiendommen, saafremt antagelig Bud skeer, ved denne Auction vorde bortsolgt. Conditionerne, der forinden Auctionen ligge 3 Uger til Eftersyn paa Undertegnedes Contoir, vil blive saa favorable for Kjøberne som muligt, og vil det blandt andet deri vorde bestemt, at den Høistbydende vil 2 Timer efter Auctionen blive meddeelt Underretning om hans Bud er bleven approberet, i hvilket Tilfælde Eiendommen strax overtages af Kjøberen. Saafremt Gaarden den anmeldte Dag bliver solgt, afholdes Auction over hvad Stervboet eier af Besætning, Ind- og Udboe m.v., og bemærkes, at efter Gaardauctionen begyndes med Salget af Creaturerne, hvoriblandt endeel ungt Qvæg. Lysthavende indbydes. Riberhuus Birks Contoir i Ribe, den 5te Octbr. 1840. Dn.
Aarhuus Stifts-Tidende, 1840-10-10
Tirsdagen den 20de dennes, Kl. 10 Formiddag, bliver paa Tinghuset i Hammel afholdt Licitation over Opførelse af nogle Steenkister i Nærheden af Hadsteen Bro. Lysthavende indbydes. Frysenborg Birkecontoir, den 7de October 1840. Kampmann.
Aarhuus Stifts-Tidende, 1840-10-10
Torsdagen den 15de dennes, Kl. 10 Formiddag, bliver, ifølge Amtets Ordre, paa Hasle o. fl. Herreders Thingsted i Aarhuus afholdt offentlig Licitation over Opførelsen af en nye Træbroe, istedetfor den gamle Kan nike Møllebroe, over Aaen i Skjellet mellem Aarslev og Snaastrup Marker, efter Conditioner, Overslag og Tegning, som ligger til Eftersyn her paa Contoiret, og bemærkes det, at Overslaget beløber sig til 341 Rbd. 3 Mk. 8 s. Hvilket herved til Lysthavendes Efterretning bekjendtgjøres. Hasle &c. Herredscontoir, den 6te October 1840. Seidelin.
Aarhuus Stifts-Tidende, 1840-10-10
Licitation. over Opførelsen af 6 Stkr. Steenkister paa Veiene i Malling og Maarslet Sogne, afholdes paa Wilhelmsborgs Birks Tingsted paa Aarhuus Raadhuus Mandagen den 19de d. M. om Formiddagen Kl. 10, hvortil Lysthavende, Trykt i Aarhuus Stiftsbogtrykkerie, indbydes. Overslag og Conditioner ere forinden at erholde til Eftersyn hos mig. Wilhelmsborgs Birkecontoir, den 7de October 1820. Rasmussen. Tandlæge og Garnisonschirurg Asmussen, er flyttet til Guldsmedgade No. 864 hos Slagter Wichmann, i den af Hr. Oberst v. Blicher nylig beboede Leilighed. Da jeg ei troer paa Reiser at kunne forfærdige smukke og vel passende kunstige Tænder, bedes De der maatte attraae min Hjelp i den Henseende at henvende dem til mig i min Bolig. i gode tørre Vare, kjøbes til høieste gangbar Priis af Hørfrøe, J. H. Agerup. ved Aaen. Kalveskind, Faar og Lammeskind, Koe- og Hestehu der, samt fersk Flæsk, kjøbes af J. H. Agerup, ved Aaen.
Aarhuus Stifts-Tidende, 1840-10-10
For en honet Familie er 4 a 6 rummelige Værelser, strax at erholde til Leie hos Undertegnede. Hvis ønskes, kan tillige erholdes Foder til to Heste og to Køer. Linaae, den 9de October 1840. M. C. Riis. Paa Grund af forandret Besætning er 60 Faar af stor Sandanner=Race at erholde tilkjøbs hos Linaae, den 9de October 1840. M. C. Riis. Kaval tilkjøbs. Adressecontoiret anviser Adskilligt, som er tilkjøbs meget billigt. Deriblandt en blaa Kavai, foret med grønt Bay.
Aarhuus Stifts-Tidende, 1840-10-10
En Seminarist med gode Anbefalinger kan til 1ste November erholde en Huuslærerplads paa Landet. Billet mærket: S. H., bedes indlagt paa Adressecontoiret.
Aarhuus Stifts-Tidende, 1840-10-10
En Stue med Sovekammer her i Aarhuus er at faae til Leie til forestaaende Flyttetid. Bogtrykkeriet giver Anviisning.
Aarhuus Stifts-Tidende, 1840-10-10
For tvende skikkelige Familier af Bondestanden er paa Søndergaard i Give Bye til 1ste Novbr. Huusleilighed med Fourage og Græsning til Koer og Faar, samt Brændsel at faae. Man accorderer om Leien med Forvalter Jacobsen paa Donneruplund, eller med Eieren paa Elisalyst pr. Veile. Schnakenburg.
Aarhuus Stifts-Tidende, 1840-10-10
Forskjellige Slags Kornrensemaskiner bekommes hos Undertegnede, og gamle istandsættes. Horsens, den 10de September 1840. H. C. Buemann.
Aarhuus Stifts-Tidende, 1840-10-10
Jagten Anna Margarethal, Skipper Lorentz Petersen, afseiler snarest muligt fra Aarhuus til Kiel med Stykgods. A. Thomsen, Mægler. Paquetten "De tvende Venner, Skipper W. Thomsen, bliver seilfærdig til Kjøbenhavn Tirsdagen den 13de October, medtagende Passagerer og Fragtgods. Pagnetten de tvende Siistre, Skipper J. K. Hansen, bliver bestemt seilfærdig til Kjøbenhavn Onsdagen den 14de October, medtagende Passagerer og Fragtgods. Redact, har i den sildigere Tid modbobyerne, navnligen fra Veile, bestemte taget endeel polemiske Artikler fra Na til Jndrykkelse i denne Avis. Uagtet nu de ærede Jndsendere, ved at erholde deres Manuscripter tilbage, herfra ere blevne underrettede om, at saadanne personlige Angreb, som deres Jnserater gaae ud paa, ingensinde ville vorde optagne, hænder det dog ikke sjelden, at disse atter indsendes, med gjentagen og paatrængende Begjæring om deres Indrykkelse. Jdet man derfor herved, eengang for alle, erklærer, at denne Avis aldrig vil aabne sine Spalter for Angreb af den nævnte Art, tillader man sig, at anmode Jndsenderne om, at disponere over deres Manuscripter paa anden Maade.
Aarhuus Stifts-Tidende, 1840-10-10
Redact.
Aarhuus Stifts-Tidende, 1840-10-10
Adskillige Theaterrecensioner, som er udtale sig i Faveur af Jomfru Sichlaus Præstationer, men som af Mangel paa Plads ikke kunne optages, ligge til behagelig Gjennemlæsning for Enhver som ønsker at gjöre sig bekjendt dermed, paa Adressekontoiret.
Aarhuus Stifts-Tidende, 1840-10-12
3d No 165. Mandagen den 120 October. Den til Forsendelse, med Brevposterne. Kongelig allernaadigst allene privilegerede Aarhuus Stifts-Tidende. Nedigeres og udgives 4 Gange ugentlig af Overkrigscommissair A. F. Elmanist.
Aarhuus Stifts-Tidende, 1840-10-12
Nyheder fra Udlandet. Det første Kanonskud i Orienten, om hvilket man sagde, at det vilde sætte Europa i Brand, er nu skeet. Kanonernes Torden, der lagde Beirut i Aske, gjenlyder over hele Europa. Efter et 9 Dages Bombardement af den engelske Flaade er Beirut lagt i Gruus, og 8000 Md. tyrkiske, østerrigske og engelske Tropper ere landede og have slaaet Leir i Nærheden af den ødelagte Stad, hvor flere hundrede Oldinger, Qvinder og Børn vare omkomne under det fjendtlige Bombardement. Jbrahim stod 2 Mile derfra og beredte sig til at angribe de allierede Tropper. Hele Kysten fra Akka indtil Tripolis holdtes blokeret af den allierede Flaade, hvis Tropper ogsaa havde bemægtiget sig Stæderne Batrun og Dschebail. Her skulle de Allierede have lidt betydeligt Tab. Det hedder, at 7000 Druser vare stødte til dem. Privatbreve melde, at de i Beirut landede Tropper vare med et Tab af 2000 Md. blevne tvungne til igjen at indskibe sig, hvilken Efterretning dog behøver nærmere Stadfæstelse. Som mere tilforladeligt meldes derimod, at den franske Flaade var den 19de Septbr. løbet ind i Dardanellerne. (Rygtet om Sultanens Død er endnu hverken stadfæstet eller gjendrevet. Men paafaldende er det, at man hverken denne eller forrige Postdag har faaet directe Efterretninger fra Constantinopel.)
Aarhuus Stifts-Tidende, 1840-10-12
Siden Warschaus Fald (hedder det i National har ingen Begivenhed gjort saa dybt et Jndtryk paa hele Paris som Beiruts Ødelæggelse. Den herskende Krisis har naaet sin høieste Punct. Diplomatien maa endelig give tabt, og Sværdet skal nu bringe den i Intriquens Mørke frækt spundne Traad for Dagens Lys." Ogsaa den hollandske Thronforandring er af stor Virkning paa Begivenhedernes Gang, hvisaarsag Telegraferne ere i en uafladelig Bevægelse mellem Brüssel og Paris. Det hedder allerede, at Belgiernes Konge (Ludvig Philips Svigersøn) har givet Ordre til nye Krigsrustninger. Ved Postens Afgang fra Paris vare samtlige Ministre, forsamlede hos Kongen, og der var en uhyre Spænding i Folkets Gemytter, da man vilde vide, at det i denne Forsamling skulde endelig afgjøres, om det bliver Krig eller Fred, skjøndt man almindeligt holdt det første for næsten uundgaaeligt. Først hed det, at Ludvig Philip havde for enhver Priis bestemt sig for Fredssystemet, hvorpaa Ministrene Thiers, Cubieres, Jaubert og Remusat havde forlangt deres Afskeed. Men strax derpaa hørtes, at Kongen havde underskrevet Ordonantsen om Kamrenes Jndkaldelse tilden 15de Octbr. Hertugen af Orleans skal være meget krigersk stemt og have havt en særdeles heftig Tale med sin Fader, der var endt med, at Kongen havde omfavnet sin Søn og tørret Taarerne af sine Øine. Man vil endogsaa vide, at Thiers har alle rede Throntalen færdig og et Manifest til Europa, der begge skulle være affattede med en sjelden Energi og Bestemthed, der umuligt kunne forfeile sin Virkning. Rygtet gaaer, at Ludvig Philip har truet med at ville resignere, hvilket har endmere sat alle Gemytter i Bevægelse. Den franske Gesandt i London, Hr. Guizot, har faaet Ordre til at reise hjem. Men Gesandtskabspersonalet skal forblive der indtil videre.
Aarhuus Stifts-Tidende, 1840-10-12
Og fra London meldes under 3die dennes, at det i et samme Dag holdt Ministerraad er fast besluttet, med Kraft at udføre Tvangsforholdsreglerne mod Mehemed Ali, og at kalde den russiske Flaade fra det sorte Hav til Middelhavet. J Sheernes er opdaget et Forsøg paa at opbrænde den derværende engelske Flaade. Linieskibet "Campadown (120 K.) brændte allerede; kun hurtig Hielp kan man takkefor hele Flaadens Redning. J London er holdt tre store Kabinetsraad, men hvad deri var forhandlet, vidste endnu ingen Uvedkommende. Der var kommet sikker Efterretning om, at Alexandrien bloke res. (Parlamentet vil blive indkaldt den 16de Novbr.)
Aarhuus Stifts-Tidende, 1840-10-12
Den russiske Flaade er frygtelig!" (hedder det fra St. Petersborg.) To Afdelinger af den russiske Armee skulde afmarschere i muligste Hast for at besætte Constantinopel. Paskewitsch er reist til Berlin, tilføies der, for at proponere Kongen af Preussen, hvis det kommer til Krig, at besætte Polen. Ved denne Overeenskomst ville de russiske Tropper kunne begive sig i Masse til den tyrkiske Grændse. Naar Preussen skal have Polen (tilføier en Avis) hvad skal saa vel Rusland have? – To russiske Armee divisioner, hver paa 10,000 Mand, stode i Odessa, aldeles parat til at indskibe sig, og tre andre, ligeledes hver paa 10,000, nærmede sig Staden, for at cantonnere i dens Omegn. Sammesteds var der anlagt Militairhospitaler til 5000 Syge. Fragtskibene laae parat til at tage Tropperne ombord. Man hører ikke noget videre til den russiske Flaade i Kanalen, som meentes at have sneget sig deelviis gjennem Sundet, derimod forsikkres, at den ligger seilklar paa Revals Rhed. Og at den virkelig ventes i Middelhavet, erfares endvidere deraf, at der i Genua, Spezzia og Cagliari er sluttet Contract om en russisk Flaades Proviantering. Samtlige Medlemmer af den gamle polske Rigsdag, selv de, der ikke have tordet opholde sig i Frankrig, ere kaldte til Paris. Det skal være den franske Regjerings Hensigt, i Tilfælde af en Krig med Rusland, at oprette en polsk Legion, hvis Anførere skulle vælges af Rigsdagen efter den polske Konstitution.
Aarhuus Stifts-Tidende, 1840-10-12
De italienske Stater begynde nu ogsaa stærkt at ruste sig. Ogsaa de ansee nu Krigen for uundgaaelig. Den sardiniske Regjering completterer sine Regimenter, opkjøber Heste, istandsætter Fæstningsværkerne, osv. Det hedder, at Frankrig har i Sinde, at forskaffe sig en Station i Middelhavet. J Anledning heraf hedder det fra Neapel, at samtlige Sømagter af anden og tredie Rang have forenet sig om at ville overholde en bevæbnet Neutralitet.
Aarhuus Stifts-Tidende, 1840-10-12
Tydsklands Befæstning er nu en Gjenstand, for de tydske Regjeringers Forhandlinger. Ulm, ved Donaufloden, skal gjøres til en Hovedvaabenplads og en Centralpunkt for det sydlige Tydsklands Forsvar. Som Grændsefæstning skal Durlach, i det Badenske, udrustes saaledes, at den i 3 Maaneder kan udholde et fjendtligt Angreb. Det saakaldte Kniebis, ved Schwarzwald, skal indrettes til Würtembergs Forsvar. osv.
Aarhuus Stifts-Tidende, 1840-10-12
Fædrelandet. Kjøbenhavn, den 10de Octbr. I Tirsdags Aftes vare DD. M. og den øvrige kgl. Familie i Theatret, hvor de bleve modtagne med trende Gange gjentaget Hurraraab og en smuk Sang, afsjungen af det der forsamlede Publikum. Da Kongeparret tog bort fra Theatret hilsedes det igjen af Publikums Hurra, hvorefter det igjennem de illuminerede Gader, begav sig til Amalienborg, ledsaget af en talrig Mængde Mennesker. Hs. K. H. Kronprindsen var ikke kommen hertil med sine høie Forældre, og de Forhaabninger, Publikum ifølge Bladenes Yttringer havde knyttet til Høitideligholdelsen af Hs. K. H.s Geburtsdag, gik ikke i Opfyldelse. (Md.)¬
Aarhuus Stifts-Tidende, 1840-10-12
J Onsdags begave Deres Majestæter sig om Eftermiddagen her fra Staden til Allerhøistsammes Sommerresidents, Sorgenfri Slot, hvor De ankom Kl. 5 1/2. Jndvaanerne i Lyngby lagde om Aftenen deres Glæde over det elskede Kongepars Tilbagekomst for Dagen ved en festlig Jllumination, som det behagede Deres Majestæter at tage i Øiesyn, ledsagede af den forsamlede Mængdes Jubelraab. (Dagen.) Paa Deres M.s Reise igjennem Sjælland aflagde De ogsaa et Besøg paa det gjæstfri Nys, tilhørende Baron Stampe, hvortil De ledsagedes af Hs. K. H. Prinds Ferdinand med Gemalinde, og af den grevelige Danneskjoldske Familie. Medens Kongen tog til Præst, hvor han med Sang og Festligheder, modtoges, for at inspicere Byen, tog Dronningen ligeop til Nysø, hvor hun paa det høitideligste blev modtagen. Da Hs. Maj. senere ankom, blev Slot tets rige Kunstskatte tagne i Betragtning, og Toget gik derefter ned i Haven til Thorwaldsens der beliggende festlig pyntede Attelier. Ved Bordet bragte Hs. Maj. Kongen i en liden Tale Baronen og Baronessen sin Tak, fordi det fornemmelig var deres Bestræbelser og den Forekommenhed, hvormed de havde modtaget Thorwaldsen paa deres Gods, der havde bevirket at Danmark nu i saa lang Tid havde kunnet glæde sig over denne sin berømte Søns Besøg Om Aftenen var Præste Bugt rundomkring besat med Blus, hvilket tog sig særdeles smukt ud. (Md.)¬
Aarhuus Stifts-Tidende, 1840-10-12
- Efter Forlydende agter Hs. M. Kongen om kort Tid at tage til Frederiksborg Slot. (L. F. St. T.)- Under 11te Septbr. er Værkmester ved Straf og Arbeidsanstalten i Flensborg, J. Kähler, udnævnt til Dannebrogsmand, og under 21de f. M. har Hs. M. allernaadigst udnævnt Sognepræst i Lütau. L. Baumann, til Ridder af Dannebrogen. - Det nye Linieskib, Christian den Ottende, paa 84 Kanoner, som løb af Stabelen til Hs. M. Kroning, skal efter Forlydende ud paa et Togt til Foraaret. – Idag afsagde Hof= og Stadsretten Dom i (Aalb. Av.,
Aarhuus Stifts-Tidende, 1840-10-12
den mod Khvnspostens" forhenv. Redacteur, J. P. Grune, efter Cancelliets Ordre anlagte Sag for formeentlig Overtrædelse af Trykkefrihedslovgivningen i Anledning af en i bemeldte Blad for 5te Marts indrykket Artikel med Overskrift: "det sande, egentlige, fuldkomne Kongedømme." Ved Dommen frifandtes Tiltalte for Actors Tiltale, men paalagdes at udrede Actionens Omkostninger. (Brig. Td.)¬
Aarhuus Stifts-Tidende, 1840-10-12
- Om kort Tid tiltræder Digteren H. P. Holst sin Udenlandsreise i Følgeskab med Digteren H. C. Andersen, der atter paa egen Regning agter at besøge Udlandet, naar han først har seet sin nye Tra goede "Maurerpigen" opført her paa Scenen. M.)
Aarhuus Stifts-Tidende, 1840-10-12
Journalluteraturen er bleven i disse Dage forøget ved Udgivelsen af et Blad, kaldet "Corsaren." Det udgives af et Selskab Studenter, og dets ansvarshavende Red. er en Cand. Lind. J. Prøvenummeret er det angivet, Bladets Farve skal være justemilien, og at det skal kjæmpe imod de radicale. (Md.) Lector Scharlings Ansættelse som Docent i det medicinske Faculiet ved Universitetet, har bragt megen Bevægelse iblandt de Studerende. (Md.)
Aarhuus Stifts-Tidende, 1840-10-12
Næstk. Løverdag optræder Jomfru Lichtenstein førstegang igjen, efter lang Tids Forløb, paa det kgl. Theater som Henriette i Syngestykket Bruden."J denne Tid indstuderes en ny Ballet af Bournonville. Tyrefægtningen, hvortil Musiken er arrangeret af Helsted.
Aarhuus Stifts-Tidende, 1840-10-12
- Den udmærkede Violoncellist, Hr. Kellermann, agter Søndagen den 18de October at give en Aftenunderholdning paa det kgl. Theater.
Aarhuus Stifts-Tidende, 1840-10-12
Dampskibet Frederik den Sjette kom i Søndags Aftes paa dets Hjemreise fra Kiel, under en særdeles haard og med Bælmørke ledsaget Byge, paa Grund V. for Stubbekjøbing. Da det var i blødt Leer, at Skibet blev sat fast, kom det, efterat have losset Ladningen i et Par Jagter, i Mandags Middags i flot Vande uden at have faaet den allerringeste Skade. Ladningen blev derpaa i god Stand, atter bragt ombord i Dampskibet, som i Torsdags Morges tiltraadte sin Reise hertil, hvor det ankom lykkeligen samme Dags Eftermiddag Kl. 3 1/4 - Jgaar Eftermiddags afseilede den her i Renden liggende keiserlige russiske Orlogscorvet og gik Nord efter. Strax efter ankom Dampskibet Sirius, fra London med 36 Passagerer, og afgik i Formiddags til Petersborg. - Den mundtlige Deel af Examen artium har taget sin Begyndelse idag. Af de 168, der vare anmeldte, udeblev 7, og 3 ere rejicerede paa Grund af den latinske Stiil, saa at 158 ville indstille sig til den mundtlige Prøve.
Aarhuus Stifts-Tidende, 1840-10-12
Byfogden i Mariboe, Justitsraad Sommer, er ifølge Khvnsposten suspenderet paa Grund af en betydelig Kassemangel. Fru Kammerherrinde Augusta Fr. v. Castenskjold er af Khvns Magistrat erklæret umyndig.
Aarhuus Stifts-Tidende, 1840-10-12
Handels=Efterretninger. Krigsudsigterne (skrives der fra Hamborg, Antwerpen, o. fl. St.) have foranlediget en livligere Efterspørgsel af Kolonialvarer, i Særdeleshed for Bomuld, Caffe, Tobak og Huder. J Kornvare er derimod endnu kun lidet Liv. – Qvægpriser paa Trommesalen i Kjøbenhavn: En Stud v. 28 a 30 Lpd. 65 a 70 Rbd. En dito 21 a 22 Lpd. 45 a 50 Rbd. En Koe 18 a 20 Lpd. 35 a 40 Rbd. En Qvis 20 a 21 Lpd. 40 a 45 Rbd.
Aarhuus Stifts-Tidende, 1840-10-12
Kjøbenhavns Børs-Cours, den 8de Octbr. 1840. Hamborg 2 M. - a vista 197 1/2 Spec. 200 12 Mk. 4 PC. kongl. Obl. 98 a - Nat. B. Obl. 4 Febr. 1820) 101 1/2 a 102. 4 pC. uopsigelige Rigsbank=Obl. 104 a 104 1/2.
Aarhuus Stifts-Tidende, 1840-10-12
Nationalbank=Actier .
Aarhuus Stifts-Tidende, 1840-10-12
Befordringer og Afgang. Garnisonsauditeur Kammerjunker Rothe beskikket til første Assessor i den vestindiske Landsoverret samt Skifteforvalter i Christianssted.